Diari Oficial de la Generalitat Valenciana


Sumari del DOGV 3726, del 07-04-2000 (2000/2656)

RESOLUCIÓ de 4 d'abril de 2000, de la Universitat d'Alacant, per la qual es convoquen proves selectives per a l'ingrés en l'escala auxiliar d'aquesta universitat.
------------------------------------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/2656


Data del document
:   04-04-2000

Organisme emissor
:   Universitat d'Alacant

Tipus de document
:   Resolució

Descriptors 

:   * concurs administratiu
    * universitat
    * professió administrativa

RESOLUCIÓ de 4 d'abril de 2000, de la Universitat d'Alacant, per la qual es convoquen proves selectives per a l'ingrés en l'escala auxiliar d'aquesta universitat. [2000/F2656]
  
Fent complir el que disposen els Estatuts d'aquesta universitat, aprovats pel Decret 107/1985, de la Generalitat Valenciana, de 22 de juliol (Diari Oficial de la Generalitat Valenciana de 26 de setembre), i amb la finalitat d'atendre les necessitats de personal d'administració i serveis, aquesta universitat, fent ús de les competències que li atribueixen l'article 18 de la Llei 11/1983, de Reforma Universitària, en relació amb l'article 3.2.e) d'aquesta, i els Estatuts d'aquesta universitat, acorda convocar proves selectives per a l'ingrés en l'escala auxiliar de la Universitat d'Alacant, segons aquestes
  
Bases
  
1. Normes generals
  
1.1. Es convoquen proves selectives per a proveir 45 places de l'escala auxiliar, pel sistema general d'accés lliure, per a ocupar llocs d'administració general.
  
1.1.1. D'aquest total de places, caldrà reservar-ne un 3% per a ser ocupades per persones amb minusvalideses amb un grau de discapacitat igual o superior al 33%. Aquesta quota de reserva representa dues places i s'aplicarà al sistema d'accés lliure.
  
1.1.2. Les places sense ocupar de les reservades a personal amb minusvalideses seran acumulades a la quota general.
  
1.2. Els aspirants només podran participar per una de les quotes del sistema general d'accés lliure.
  
1.3. A aquesta convocatòria serà aplicable el Text Refós de la Llei de Funció Pública Valenciana, de 24 d'octubre de 1995 (tal com ha estat publicat en la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat; per la Llei 14/1997, de 26 de desembre, de Mesures de Gestió Administrativa i Financera d'Organització de la Generalitat Valenciana; pel Decret 107/1985, de 22 de juliol, del Consell de la Generalitat, que aprova els Estatuts de la Universitat d'Alacant (DOGV de 26 de setembre), i pel Decret 33/1999, de 9 de març, que aprova el Reglament de Selecció, Provisió de Llocs de Treball i Carrera Administrativa del Personal Comprès en l'Àmbit d'Aplicació de la Llei de Funció Pública Valenciana.
  
1.4. El procediment de selecció dels aspirants serà el de concurs oposició. L'oposició estarà formada pels exercicis següents:
  
Primer exercici: de caràcter obligatori i eliminatori, consistirà en un qüestionari amb quatre respostes alternatives en cada pregunta, de les quals només una serà la correcta. Les preguntes correspondran a la part I del programa. Constarà, com a màxim, de 125 preguntes, i la durada no podrà superar els 90 minuts. Aquesta prova serà valorada de 0 a 10 punts. Cada resposta errònia tindrà una penalització d'un terç sobre les correctes, i les respostes en blanc no puntuaran.
  
Per a superar aquest exercici caldrà arribar a la puntuació mínima que determine el tribunal, la qual es farà pública prèviament a la realització de l'exercici.
  
Segon exercici: de caràcter obligatori i eliminatori, consistirà en un qüestionari amb quatre respostes alternatives cada pregunta, de les quals només una serà la correcta. En aquesta prova caldrà respondre preguntes relacionades amb la part II del programa i contindrà, com a màxim, un 10% del total de les preguntes referents a comprensió i desenvolupament verbal i numèric dels candidats. Constarà com a màxim de 125 preguntes, i la durada no podrà superar els 90 minuts. Es puntuarà de 0 a 10 punts. Cada resposta errònia tindrà una penalització d'un terç sobre les correctes, i les contestacions en blanc no puntuaran.
  
Per a superar aquest exercici caldrà arribar a la puntuació mínima que determine el tribunal, la qual es farà pública prèviament a la realització de l'exercici.
  
Tercer exercici: exercici pràctic de caràcter obligatori i eliminatori. Està plantejat com una prova pràctica amb ús d'ordinador dirigida a avaluar la capacitat dels aspirants per a utilitzar l'ofimàtica en un entorn Windows de les aplicacions del paquet Office 2000 (Word, Excel i Acces). Consistirà en la redacció d'un document en Word al qual caldrà incorporar informació obtinguda d'una base de dades proposada pel tribunal. Igualment, es requerirà la confecció d'un full de càlcul. Es valorarà de 0 a 10 punts, i la durada no podrà superar els 90 minuts.
  
Per a superar aquest exercici caldrà arribar a la puntuació mínima que determine el tribunal, la qual es farà pública juntament amb els criteris de puntuació per a la correcció de l'exercici prèviament a la realització de l'exercici.
  
Quart exercici: de caràcter obligatori i no eliminatori, consistirà en dues fases:
  
Primera fase: realització d'una prova de traducció directa d'un d'aquests idiomes: anglés, francés o alemany, a elecció dels aspirants, amb l'ajuda del diccionari. Es valorarà de 0 a 2 punts.
  
Segona fase: exercici de coneixements de valencià corresponents a un nivell elemental. Consistirà en una prova teòrica escrita dirigida a avaluar el domini del sistema lingüístic: ortografia, morfologia, sintaxi i coneixements del lèxic. Serà avaluat de 0 a 4 punts.
  
1.5. Fase de concurs: seran valorats els mèrits acreditats fefaentment pels aspirants que hagen superat la fase d'oposició. El concurs, que no tindrà caràcter eliminatori, farà referència a aptituds, coneixements i experiència dels candidats, d'acord amb el barem següent:
  
Titulació: 1 punt per tenir titulació superior a l'exigida per a l'ingrés en l'escala corresponent a aquesta convocatòria.
  
Formació: 1,5 punts, com a màxim, per cursos de contingut relacionat directament amb el treball que s'ha de fer i que hagen estat impartits per l'administració, o bé per centres que hi estiguen convinguts o concertats, a raó de:
  
0,1 punts per a cursos d'entre 15 i 50 hores, i
  
0,2 punts per a cursos de més de 50 hores.
  
Quan els cursos hagen estat impartits per l'aspirant seran valorats el doble, però es mantindrà el màxim de l'apartat.
  
En tot cas, no seran valorats, per exigir-se el coneixement de la matèria en la fase d'oposició, els cursos següents:
  
Cursos d'informàtica referits als programes sobre els quals es farà el tercer exercici, i també de qualsevol altre sistema operatiu, programa o aplicació similar i els referits a llenguatges de programació.
  
Cursos de legislació en què la matèria estiga compresa en el programa de la convocatòria.
  
Cursos de valencià (tret dels de llenguatge administratiu).
  
Cursos d'idiomes.
  
Experiència: 4 punts com a màxim, a raó de:
  
0,25 punts per cada semestre de servei complet en llocs afins en qualsevol administració diferent de la Universitat d'Alacant. Fins a un màxim d'1 punt.
  
0,50 punts per semestre complet de servei en llocs amb funcions afins a la Universitat d'Alacant, fins a un màxim de 3 punts.
  
Les fraccions superiors a 6 mesos i inferiors a 12 no seran valorades.
  
Superació de l'exercici: 3,5 punts com a màxim. Els exercicis, de caràcter eliminatori, superats en els dos processos selectius immediatament anteriors convocats per aquesta universitat per a l'ingrés en la mateixa escala seran valorats a raó de 0,5 punts cadascun.
  
1.6. La qualificació resultant de la totalitat dels exercicis estarà determinada per la suma de puntuacions obtingudes en cadascun.
  
Amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, hauran de passar a la fase de concurs, i els convocarà perquè, en el termini de 10 dies hàbils, comptadors a partir de l'endemà de la publicació de les qualificacions, presenten la documentació acreditativa dels mèrits i l'experiència previstos en la base 1.5 en el Registre General de la Universitat d'Alacant o en qualsevol de les maneres establertes per l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.
  
No seran valorats els mèrits que no es troben suficientment acreditats, ni serà admesa la documentació presentada fora de termini.
  
1.7. En finalitzar el termini de presentació de documentació establert en la base anterior, el tribunal publicarà en el tauler d'anuncis de l'edifici de Rectorat la llista provisional de valoracions de la fase de concurs i concedirà un termini de 10 dies hàbils, comptadors a partir de l'endemà de la publicació, perquè els interessats formulen les reclamacions i esmenes que consideren pertinents en relació amb la seua baremació.
  
1.8. Després de resoldre les possibles al·legacions i esmenes, el tribunal dictarà resolució, en la qual fixarà la relació definitiva d'aspirants que hagen superat el procés selectiu, que seran proposats per a ser nomenats funcionaris.
  
Per a confeccionar aquesta relació caldrà sumar les qualificacions obtingudes per cada aspirant en la fase d'oposició i en la fase de concurs. A continuació s'ordenarà per ordre de puntuació de major a menor, i s'interromprà la relació quan el nombre d'aspirants coincidisca amb el nombre de places convocades, sense que en cap cas puga contenir un nombre superior al de places convocades.
  
En cas d'empat entre aspirants, l'ordre serà establert segons la major puntuació obtinguda per cada aspirant en el tercer exercici; en segon lloc, si es manté l'empat, caldrà atendre's a la major puntuació en el primer exercici, i en tercer lloc, si es manté l'empat, caldrà atenir-se a la major puntuació en el segon exercici. Si continuara aquest empat, caldria atenir-se a la major puntuació en la fase de concurs. En última instància, l'ordre s'establirà mitjançant sorteig públic.
  
En el supòsit que el nombre d'aspirants aprovats siga inferior al de places convocades, les que sobren seran declarades desertes.
  
1.9. Les proves selectives començaran el dia 1 de juny.
  
2. Requisits dels candidats
  
2.1. Per a ser admès a la realització de les proves selectives, els aspirants hauran de complir els requisits següents:
  
2.1.1. Ser espanyol o nacional d'un dels estats membres de la Unió Europea o nacional d'algun dels estats a què, en virtut de tractats internacionals signats per la Comunitat Europea i ratificats per Espanya, siga aplicable la lliure circulació de treballadors en els termes en què aquesta està definida en el Tractat Constitutiu de la Comunitat Europea. També podran participar-hi el cònjuge, els descendents i els descendents del cònjuge dels espanyols i dels nacionals d'altres estats membres de la Unió Europea, sempre que no estiguen separats de dret o siguen menors de 21 anys o majors d'aquesta edat que visquen a càrrec seu. Aquest últim benefici serà igualment aplicable a familiars nacionals d'altres estats quan ho prevegen els tractats internacionals signats per la Comunitat Europea i ratificats per Espanya.
  
2.1.2. Haver fet els 18 anys i no haver arribat a l'edat de jubilació.
  
2.1.3. Tenir el títol de graduat escolar o el de formació professional de primer grau o equivalent, o estar en condicions d'obtenir-lo. En el cas de titulacions obtingudes a l'estranger, caldrà tenir la credencial que n'acredite l'homologació.
  
2.1.4. No tenir cap malaltia o discapacitació que impedisca l'exercici de les funcions públiques.
  
2.1.5. No haver estat separat mitjançant expedient disciplinari del servei de qualsevol administració o treball públic, ni trobar-se inhabilitat penalment per a exercir funcions públiques. En el cas d'aspirants que no tinguen la nacionalitat espanyola, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
2.2. A més, per a participar en el torn de discapacitats caldrà tenir un grau de discapacitació igual o superior al 33%.
  
2.3. Tots els requisits enumerats en les bases 2.1 i 2.2 hauran d'estar complerts el dia de finalització del termini de presentació de sol·licituds i mantenir-los fins al moment de la presa de possessió com a funcionari de carrera.
  
3. Sol·licituds
  
3.1. Els qui vulguen prendre part en aquestes proves selectives hauran de fer-ho constar en una instància, que serà facilitada gratuïtament al Registre General de la universitat (edifici de Rectorat) i que està recollida en aquesta convocatòria com a annex IV. Caldrà adjuntar-hi el comprovant bancari d'haver abonat els drets d'examen, establerts en 1.030 pessetes. Aquesta quantitat haurà de ser ingressada en el compte corrent 0540004-64 de la Caja de Ahorros del Mediterráneo, oficina 3.191, del Campus de Sant Vicent, encara que l'ingrés es pot fer a través d'altres oficines bancàries.
  
3.2. Les sol·licituds s'hauran de presentar al Registre General de la universitat, en el termini de 20 dies naturals, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. Es podran seguir les vies establertes per l'article 38.4 de la Llei 30/1992, de 26 de novembre.
  
3.2.1. Les sol·licituds hauran d'estar acompanyades amb la fotocòpia del document nacional d'identitat. Els aspirants que no tinguen la nacionalitat espanyola i tinguen dret a participar-hi, hauran de presentar la fotocòpia del document que n'acredite la nacionalitat i, si s'escau, els documents que acrediten el vincle de parentiu i el fet de viure o estar a càrrec del nacional d'un altre estat amb el qual tinguen aquest vincle. Així mateix, hauran de presentar la declaració d'aquest últim en què testimonie que no està separat de dret del seu cònjuge i, si s'escau, del fet que l'aspirant viu o es troba a càrrec seu.
  
3.3. En cap cas el tràmit de pagament en l'oficina bancària no serà substitutiu del tràmit de presentació de la sol·licitud, en el temps i la manera esmentats, davant l'òrgan expressat anteriorment.
  
3.4. L'aspirant haurà de seguir les instruccions següents en el moment d'omplir la sol·licitud:
  
3.4.1. En el requadre de la sol·licitud destinat a la forma d'accés, els aspirants hauran d'indicar-hi «L» o «D», segons les instruccions de l'anvers de la instància.
  
3.4.2. Els aspirants hauran de consignar l'idioma a què es refereix la primera fase del quart exercici en el requadre A) de l'epígraf «Dades que cal consignar segons les bases de la convocatòria» de la sol·licitud.
  
3.4.3. Els aspirants hauran de fer constar si volen fer els exercicis del procés selectiu en valencià en el requadre B) de l'epígraf «Dades que cal consignar segons les bases de la convocatòria» de la sol·licitud. Si no hi indiquen res, s'entendrà que opten per fer els exercicis en castellà.
  
3.4.4. Els aspirants amb minusvalideses hauran d'indicar-ho en la sol·licitud. Amb aquest fi, caldrà utilitzar-hi el requadre número 6. A més, caldrà indicar en el requadre número 7 les possibles adaptacions de temps i mitjans per a fer els exercicis en què aquesta adaptació siga necessària. Així mateix, hauran de concórrer a l'exercici o els exercicis per als quals es concrete l'adaptació amb el corresponent certificat acreditatiu de la minusvalidesa o discapacitat, per fer efectiva, si s'escau, la petició esmentada.
  
3.5. Els simples errors de fet que pogueren inferir-se com a tals de la sol·licitud, podran ser esmenats en qualsevol moment, d'ofici o a petició de la persona interessada.
  
4. Admissió d'aspirants
  
4.1. En expirar el termini de presentació d'instàncies, el gerent de la Universitat d'Alacant dictarà resolució, que serà publicada en els taulers d'anuncis de l'edifici de Rectorat de la universitat i en el Diari Oficial de la Generalitat Valenciana, i que contindrà la relació provisional d'admesos i exclosos, amb indicació de la causa d'exclusió.
  
4.2 .Els aspirants exclosos disposaran d'un termini de 10 dies hàbils, comptadors a partir de l'endemà de la publicació de la resolució en el Diari Oficial de la Generalitat Valenciana, per a poder resoldre el defecte que n'haja motivat l'exclusió.
  
4.3. En transcórrer aquest termini, serà publicada una resolució que, a més de declarar aprovada la relació definitiva d'admesos i exclosos, contindrà el lloc, el dia i l'hora de començament del primer exercici, amb una antelació mínima de 15 dies hàbils, i el nomenament dels membres del tribunal. Aquesta resolució es publicarà al tauler d'anuncis de l'edifici de Rectorat i en el Diari Oficial de la Generalitat Valenciana.
  
5. Tribunals
  
5.1. Els membres del tribunal i els seus assessors estaran subjectes, pel que fa a règim i funcionament, al que estableixen l'article 22 i següents de la Llei 30/1992, de Règim Jurídic de les Administracions Públiques i del Procediment Administratiu Comú, a les causes generals d'abstenció i recusació contingudes en la llei esmentada i al que preveu l'article 8 del Decret 33/1999, de 9 de març, del Govern valencià, que aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de Funció Pública Valenciana.
  
Els membres hauran de complir, a més, els requisits previstos per l'article 13.4 del vigent Text Refós de la Llei de Funció Pública Valenciana.
  
5.2. Amb anterioritat a la iniciació de les proves selectives, si s'escau, es publicarà una resolució amb el nomenament de nous membres del tribunal en substitució dels que n'hagueren perdut la condició.
  
5.3. Amb la prèvia convocatòria del president, es constituirà el tribunal, amb l'assistència del president i el secretari i de la meitat, almenys, dels membres titulars o suplents.
  
5.4. Durant el procés selectiu, el tribunal podrà resoldre tots els dubtes que puguen sorgir en l'aplicació d'aquestes normes i tot el que s'haja de fer en els casos no previstos.
  
5.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents, i aquests s'hauran de limitar a col·laborar-hi en les seues especialitats tècniques. La designació d'aquests assessors haurà de ser comunicada al rector de la universitat.
  
5.6. El tribunal qualificador adoptarà les mesures necessàries en els casos en què resulte necessari, de manera que els aspirants amb minusvalideses tinguen condicions similars per a la realització dels exercicis que els altres participants. En aquest sentit, per a les persones amb discapacitat que ho sol·liciten, s'hauran de fer les adaptacions possibles en temps i mitjans perquè el facen.
  
Si en qualsevol moment del procés selectiu el tribunal té dubtes sobre la capacitat d'un aspirant per la quota de reserva de discapacitats per a fer les activitats habitualment desenvolupades pels funcionaris de l'escala a què estan referides aquestes proves, podrà demanar el corresponent dictamen dels òrgans competents de la comunitat autònoma corresponent. En aquest cas, l'aspirant podrà participar condicionalment en el procés selectiu, i la resolució definitiva sobre l'admissió o l'exclusió de les proves haurà de quedar en suspens fins a la recepció del dictamen.
  
5.7. El tribunal qualificador de les proves haurà d'adoptar les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants. Seran exclosos els opositors en els fulls de l'examen dels quals apareguen noms, trets, marques o signes que permeten conéixer-ne la identitat.
  
5.8. Pel que fa a comunicacions i incidències, el tribunal tindrà la seu en la Unitat de Selecció i Formació de la universitat, Campus de Sant Vicent, telèfon 402 48 63 38.
  
5.9. Els membres del tribunal hauran de percebre les gratificacions per assistències establertes pel Decret 24/1997, d'11 de febrer, del Govern valencià, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997).
  
5.10. En cap cas el tribunal no podrà proposar un nombre d'aspirants superior al de places convocades.
  
5.11. El tribunal s'haurà d'ajustar a la composició següent:
  
Tribunal titular:
  
President: el rector de la Universitat d'Alacant o persona en qui delegue.
  
Dos representants de l'administració, un dels quals farà de secretari, i l'altre, de vocal.
  
Dos representants de les organitzacions sindicals representatives en la Universitat d'Alacant, que faran de vocals.
  
Tribunal suplent:
  
Amb la mateixa composició.
  
6. Desenvolupament dels exercicis
  
6.1. Els exercicis tindran lloc a les dependències de la Universitat d'Alacant, Campus de Sant Vicent. El primer exercici es farà al lloc, el dia i l'hora que establisca la resolució a què es refereix la base 4.3.
  
6.2. Els aspirants seran convocats per a cada exercici en crida única, i els que no hi compareguen seran exclosos de l'oposició i perdran els seus drets si es presenten en el lloc de les proves quan aquestes hagen començat o si no hi assisteixen, fins i tot en el cas que siga per causes justificades.
  
6.3. En cada exercici, els aspirants hauran d'acreditar la seua identitat exclusivament amb la presentació del document nacional d'identitat, el passaport o el permís de conduir, en el cas dels aspirants de nacionalitat espanyola. Els aspirants que no tinguen nacionalitat espanyola hauran d'acreditar la identitat amb el document original que en el país del qual és nacional siga expedit a aquest efecte. L'incompliment d'aquest requisit per algun dels aspirants en determinarà l'exclusió de les proves. En cap cas no seran vàlides les còpies o fotocòpies d'aquests documents.
  
6.4. En qualsevol moment els membres del tribunal podrà demanar als aspirants que acrediten la seua identitat.
  
6.5. Els aspirants hauran d'atenir-se en tot moment a les instruccions dels membres del tribunal o del personal ajudant o assessor durant les proves per a l'adequat desenvolupament d'aquestes.
  
6.6. Després de la realització de cadascuna de les proves, el tribunal haurà de fer pública, en els locals en què hagen tingut lloc i en el tauler d'anuncis de l'edifici de Rectorat d'aquesta universitat, la llista d'aspirants que les hagen superades.
  
6.7. El tribunal haurà de publicar els successius anuncis de realització del segon exercici i següents en els locals en què haja tingut lloc el primer, al tauler d'anuncis de l'edifici de Rectorat i per qualssevol altres mitjans si ho considera convenient per a facilitar-ne la màxima divulgació, amb 48 hores d'antelació, almenys, a l'assenyalada per a la iniciació dels exercicis. Quan es tracte del mateix exercici, l'anunci de realització s'haurà de fer, almenys, amb 12 hores d'antelació.
  
6.8. En qualsevol moment del procés selectiu, si el tribunal té coneixement que algun dels aspirants no reuneix la totalitat dels requisits exigits per aquesta convocatòria, amb audiència prèvia a la persona interessada, haurà de proposar-ne l'exclusió al rector de la Universitat, i li haurà de comunicar, així mateix, les inexactituds o falsedats formulades per l'aspirant en la sol·licitud d'admissió a les proves selectives, a l'efecte que siga procedent.
  
Contra l'exclusió de l'aspirant, podrà interposar-se recurs d'alçada davant la mateixa autoritat indicada en el paràgraf anterior.
  
7. Llista d'aprovats
  
En finalitzar el procés selectiu, el tribunal farà pública en el Diari Oficial de la Generalitat Valenciana, al lloc o als llocs en què haja tingut lloc l'últim exercici i al tauler d'anuncis de l'edifici de Rectorat, la relació definitiva d'aspirants que hagen superat el procés selectiu, que seran proposats per a ser nomenats funcionaris, per ordre de puntuació aconseguida, confeccionada segons el que preveu la base 1.8 d'aquesta convocatòria, que en cap circumstància no podrà ser superior al de places convocades.
  
8. Presentació de documents i nomenament de funcionaris
  
8.1. En el termini de 20 dies hàbils, comptadors des de l'endemà del dia en què es facen públiques les llistes definitives, els opositors hauran de presentar al Registre General de la universitat els documents següents:
  
a) Fotocòpia del document nacional d'identitat o certificació de naixement expedida per l'organisme oficial corresponent. Per als aspirants que no tinguen la nacionalitat espanyola, fotocòpia del document que acredite la seua nacionalitat i, si s'escau, els documents que acrediten el vincle de parentiu i el fet de viure o estar a càrrec del nacional d'un altre estat amb el qual tinguen aquest vincle. Així mateix, hauran de presentar declaració jurada o promesa d'aquest en què reconega que no està separat de dret del seu cònjuge i, si s'escau, que l'aspirant viu o està a càrrec seu.
  
b) Fotocòpia compulsada del títol acadèmic exigible segons aquesta convocatòria o certificat acadèmic que acredite que ha fet tots els estudis necessaris per a obtenir-lo. En el cas de titulacions obtingudes a l'estranger, haurà de presentar, a més del títol corresponent, la credencial que n'acredite l'homologació.
  
c) Declaració de no haver estat separat mitjançant expedient disciplinari de qualsevol administració o càrrec públic i de no trobar-se inhabilitat penalment per a l'exercici de les funcions públiques. Els aspirants que no tinguen la nacionalitat espanyola, a més, hauran de presentar una declaració de no estar sotmesos a sanció disciplinària o condemna penal que els impedisca, en el seu estat, l'accés a la funció pública, segons els models que recull aquesta convocatòria com a annex II i annex III.
  
d) Certificat mèdic acreditatiu de no tenir cap malaltia o defecte físic o psíquic que impedisca el desenvolupament de les funcions corresponents. A aquest efecte, els reconeixements es faran a través dels serveis mèdics que hi ha al Servei de Prevenció de la Universitat d'Alacant.
  
e) Els aspirants que hagen fet valer la seua condició de persones amb minusvalideses hauran de presentar un certificat de la Conselleria de Benestar Social o òrgan competent d'altres administracions públiques que acredite aquesta condició i la seua capacitat per a desenvolupar les faenes i les funcions corresponents.
  
8.2. Els que tingueren la condició de funcionaris de carrera o de personal laboral de plantilla estaran exempts de justificar documentalment les condicions i la resta de requisits ja provats per a obtenir el seu nomenament anterior, i hauran de presentar un certificat del ministeri o l'organisme de què depenga per a acreditar aquesta condició, en el qual haurà de constar el nombre i l'import del trienni i la data de compliment.
  
8.3. Els que, dins el termini fixat i tret dels casos de força major, no presenten la documentació, o si de la comprovació de la documentació es dedueix que l'aspirant no té algun dels requisits assenyalats en la base 2.1, no podran ser nomenats funcionaris i quedaran anul·lades les seues actuacions, sense perjudici de la responsabilitat en què haguera incorregut per falsedat en la sol·licitud inicial. La plaça no ocupada per l'aspirant que incórrega en aquests supòsits quedarà vacant.
  
8.4. El president del tribunal enviarà una còpia certificada de la relació definitiva d'aprovats al rector de la universitat, en la qual li proposarà el nomenament dels aspirants com a funcionaris de carrera. Per resolució d'aquest òrgan, seran nomenats funcionaris de carrera, cosa que serà publicada en el Diari Oficial de la Generalitat Valenciana.
  
8.5. La presa de possessió dels aspirants aprovats es farà en el termini d'un mes, comptador des de la data de publicació del seu nomenament en el Diari Oficial de la Generalitat Valenciana.
  
9. Acreditació de coneixements de valencià
  
9.1. L'acreditació dels coneixements de valencià dels aspirants que hagen superat les proves selectives, que disposa l'article 9.4 del Text Refós de la Llei de Funció Pública Valenciana, podrà fer-se mitjançant la presentació d'algun d'aquests documents:
  
Títol de batxiller o equivalent cursat a la Comunitat Valenciana, amb superació de les assignatures de valencià.
  
Títol de l'escola oficial d'idiomes corresponent al tercer curs de coneixements de valencià.
  
Certificat de nivell mitjà de la Junta Qualificadora de Coneixements de Valencià.
  
9.2. Els que no puguen acreditar aquests coneixements, quedaran compromesos a fer-ho en el termini de dos anys, o a fer els cursos que, amb aquest fi, organitzen els organismes oficials competents.
  
10. Consulta de la pàgina web
  
Tant aquesta convocatòria com els actes que se'n deriven que hagen de ser publicats podran ser consultats en el lloc web de la Universitat d'Alacant, en l'adreça: http://www.ua.es/va/normativa/empleo/oposiciones/indiceopo.html.
  
11. Norma final
  
Contra la convocatòria, les bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà que siguen publicats, d'acord amb el que estableixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 22 de la Llei Orgànica 11/1983, de 25 d'agost, de Reforma Universitària, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament, es podrà interposar en el termini d'un mes, comptador a partir de l'endemà de la publicació d'aquesta resolució, un recurs potestatiu de reposició davant el rector, d'acord amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener. Tot això, sense perjudici que s'utilitze qualsevol altra via que es considere oportuna.
  
Davant les actuacions del tribunal, es podrà interposar un recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, en el termini d'un mes, comptador des de l'endemà de les seues publicacions o notificacions.
  
El recurs podrà ser interposat davant l'òrgan que va dictar l'acte que s'impugne o davant el rector com a òrgan competent per a resoldre'l.
  
Alacant, 4 d'abril de 2000.- El gerent: Luis G. Ramos Gutiérrez.
  
ANNEX I
  
Part I
  
Tema 1. La Llei 11/1983, de Reforma Universitària: principis generals. De la creació, el règim jurídic i l'estructura de les universitats. Del govern de les universitats. Del Consell d'Universitats.
  
Tema 2. La Llei 11/1983, de Reforma Universitària: de l'estudi a la universitat. Del règim econòmic i financer de les universitats. De les universitats privades.
  
Tema 3. La Llei 11/1983, de Reforma Universitària: del professorat. Del personal d'administració i serveis.
  
Tema 4. El Reial Decret 552/1985, del Reglament del Consell d'Universitats. Disposicions generals. Dels membres del Consell d'Universitats. Dels òrgans del Consell d'Universitats. Composició i funcions.
  
Tema 5. El Reial Decret 898/1985, de Règim del Professorat Universitari. Dels professors pertanyents als cossos de funcionaris docents universitaris.
  
Tema 6. El Reial Decret 898/1985, de Règim del Professorat Universitari. Dels professors associats, visitants i emèrits i dels ajudants de les universitats.
  
Tema 7. El Reial Decret 69/2000, de procediments de selecció per a l'ingrés en els centres universitaris dels estudiants que reunisquen els requisits legals necessaris per a accedir a la universitat.
  
Tema 8. L'Estatut de la Universitat d'Alacant: estructura de la universitat. Òrgans de govern i administració.
  
Tema 9. L'Estatut de la Universitat d'Alacant: del professorat.
  
Tema 10. L'Estatut de la Universitat d'Alacant: el Servei d'Informació Bibliogràfica i Documentació. Del règim econòmic i financer.
  
Part II
  
Tema 11. La Constitució espanyola de 1978: estructura i contingut. Drets i deures fonamentals.
  
Tema 12. L'organització territorial de l'estat en la Constitució: les comunitats autònomes.
  
Tema 13. L'Estatut d'Autonomia de la Comunitat Valenciana: la Comunitat Valenciana. La Generalitat Valenciana.
  
Tema 14. La Llei 4/1983, d'Ús i Ensenyament del Valencià: principis generals. De l'ús del valencià. Del valencià en l'ensenyament. De l'actuació dels poders públics.
  
Tema 15. La Llei 30/1992, de Règim Jurídic de les Administracions Públiques i del Procediment Administratiu Comú: àmbit d'aplicació i principis generals. Abstenció i recusació. Els interessats.
  
Tema 16. La Llei 30/1992, de Règim Jurídic de les Administracions Públiques i del Procediment Administratiu Comú: de l'activitat de les administracions públiques. De les disposicions i els actes administratius.
  
Tema 17. La Llei 30/1992, de Règim Jurídic de les Administracions Públiques i del Procediment Administratiu Comú: de les disposicions generals sobre els procediments administratius.
  
Tema 18. La Llei 30/1992, de Règim Jurídic de les Administracions Públiques i del Procediment Administratiu Comú: de la revisió dels actes en via administrativa: revisió d'ofici. Recursos administratius.
  
Tema 19. La Llei de funció pública valenciana: el personal al servei de la Universitat d'Alacant. De l'adquisició i pèrdua de la condició de funcionari.
  
Tema 20. La Llei de funció pública valenciana: de les situacions del personal funcionari de carrera.
  
Tema 21. La Llei de funció pública valenciana: drets, deures i incompatibilitats del personal funcionari. De la carrera administrativa i de la formació i perfeccionament del personal funcionari de carrera.
  
Tema 22. La Llei de funció pública valenciana: règim retributiu. Règim de Seguretat Social. De la negociació col·lectiva del personal funcionari de la Universitat d'Alacant.
  
Tema 23. Incompatibilitats: la Llei 53/1984, d'Incompatibilitats del Personal al Servei de les Administracions Públiques.
  
Tema 24. Incompatibilitats: el Reial Decret 598/1985, de 30 d'abril, sobre incompatibilitats del personal al servei de l'administració de l'Estat, de la Seguretat Social i dels ens, els organismes i les empreses dependents.
  
Tema 25. El Decret 33/1999 del Govern Valencià, Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de Funció Pública Valenciana: objectiu i àmbit d'aplicació. Selecció del personal.
  
Tema 26. El Decret 33/1999 del Govern Valencià, Reglament de Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de Funció Pública Valenciana: provisió de llocs de treball.
  
Tema 27. El Decret 33/1999 del Govern Valencià, Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de Funció Pública Valenciana: la carrera professional. La promoció interna.
  
ANNEX II
  
Senyor/a ... amb domicili a ... i document nacional d'identitat número ..., declare, a l'efecte de ser nomenat/da funcionari/ària de l'escala ..., que no he estat separat del servei de cap de les administracions públiques i que no em trobe inhabilitat penalment per a exercir funcions públiques.
  
..., ... d ... de 2000
  
ANNEX III
  
Senyor/a ..., amb domicili a ... i (document d'acreditació de nacionalitat) número ..., declare, a l'efecte de ser nomenat/da funcionari/ària de l'escala ..., que no he estat sotmès/esa a sanció disciplinària o condemna penal que impedisca, en el meu estat, l'accés a la funció pública.
  
..., ... d ... de 2000
  
INSTRUCCIONS PER A L'INTERESAT
  
INSTRUCCIONS GENERALS
  
Escriviu només a màquina o bolígraf sobre superfície dura i utilitzeu només majúscules de tipus d'impremta.
  
Assegureu-vos que les dades resulten clarament llegibles en tots els exemplars.
  
Eviteu doblegar el paper i fer correccions, esmenes o ratllades.
  
No escriviu en els espais ombrejats o reservats.
  
No oblideu signar l'imprès.
  
INSTRUCCIONS PARTICULARS
  
Cos. Consigneu el text i, si s'escau, el codi del cos o l'escala que figura en la convocatòria corresponent.
  
Especialitat, àrea o assignatura. Consigneu, quan escaiga, el text i el codi de la convocatòria.
  
FORMA D'ACCÉS. Consigneu la lletra majúscula prenent la que corresponga d'acord amb aquesta clau:
  
Lletra Forma d'accés
  
L Lliure
  
P Promoció interna
  
C Lliure amb puntuació en fase de concurs
  
I Reserva per a interins
  
F Funcionarització de personal laboral
  
Consigneu una «D» quan hi concorreu per la quota de discapacitats establerta en la convocatòria.
  
Província d'examen. Consigneu el text i, si s'escau, el codi que figura en la convocatòria.
  
Minusvalidesa. Marqueu amb X.
  
24. DRETS D'EXAMEN. Consigneu l'import dels drets d'examen i el número del compte corrent que s'indica en la convocatòria, ja que és un imprès autoliquidatiu.